text: Så er der fest! Ny ølstue åbnede idag på plejecenter
  22 december 2015 kl. 18.05
  Beboerne på plejecenteret Vonsild Have i Kolding fik i dag deres helt egen ølstue.
  Bliver man nogensinde for gammel til at gå på værtshus. Det mener de i hvert fald ikke på plejecenteret Vonsild Have.
  Ølstuen den har det hele. Der er mahognibar, dartskive og så bliver der serveret velskænket øl fra hanen.
  I dag indviede de ældre beboere på plejecenteret deres nye ølstue, hvor de kan hygge sig med en enkelt kold fra kassen og spille yatzy ved bordene med de rødternende duge.
  Hver fredag er der fremover åbent i ølstuen og det er planen, at der både skal være en kortklub og en dartklub.
  Formålet med ølstuen på plejecenteret er, at give beboerne mere livskvalitet, fortæller formanden for Seniorudvalget i Kolding Kommune, Søren Rasmussen.
  